John Green

John Michael Green (* 24. august 1977, Indianapolis, Indiana, USA) je americký spisovateľ, vlogger a tvorca online vyučbových videí. 

V roku 2005 získal Michael L. Printz Award za svoju prvotinu Kam zmizla Aljaška. Jeho román Na vine sú hviezdy z januára 2012 sa dostal na zoznam bestsellerov New York Times.

V roku 2014 bol zaradený do zoznamu 100 najvplyvnejších ľudí na svete podľa časopisu Time. 

Je držiteľom viacerých významných literárnych cien, bol tiež dvakrát finalistom literárnych cien denníka Los Angeles Times. Spolu s bratom Hankom tvorí jednu z najobľúbenejších online videorelácií . 

Medzi jeho najväčšie diela patria Kam zmizla Aljaška, Na vine sú hviezdy  a Papierové mestá .
"Poučka o podstate predvídateľnosti Katherín."
"Nech sneží." "Všade samé korytnačky." "Will Grayson, Will Grayson"- napísaná s Davidom Levithanom.

Dve z jeho kníh, Na vine sú hviezdy  a Papierové mestá, boli sfilmované. V októbri 2019 mal premiéru seriál podľa knihy – Kam zmizla Aljaška.  

V súčasnosti žije s manželkou a dvoma deťmi v Indianapolise.

Životopis 
Narodil sa v Indianapolise rodičom Mikovi a Sydney. Tri týždne po jeho narodení sa jeho rodina sa presťahovala do Michiganu, potom Birminghamu v Alabame, a nakoniec do Orlanda na Floride. Navštevoval Lake Highland Preparatory School v Orlande a Indian Springs School.

Po absolvovaní vysokej školy pracoval päť mesiacov ako študentský kaplán v detskej nemocnici, keďže sa zapísal na bohosloveckú školu (aj keď do nej vlastne nikdy nechodil). Mal v úmysle stať sa kňazom, ale jeho skúsenosti v nemocnici s deťmi, ktoré trpia na nevyliečiteľné choroby, ho inšpirovali aby sa stal autorom a neskôr napísal knihu Na vine sú hviezdy.

Referencie

Externé odkazy 
 
 Oficiálna stránka

Zdroj 

Spisovatelia USA
Osobnosti z Indianapolisu